cyanic-selkie/wikianc huggingface dataset:
NGC 486
Откривање
Објектот е откриен на 6 декември 1850 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 486 е од видот E0. Видливиот сјај со голо око изнесува 15 m, оној во рамките на интервалот од минималната до максималната честота 16 m, додека површинскиот сјај изнесува 11,6 m/лм2. NGC 486 има привидни димензии од 0,2' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 21 м 43 с, а неговата деклинација, односно висината на лакот на тој агол, + 5° 20' 47".
Други поделби
Проучување на NGC 486 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1281966. Во рамките на атласот на длабокото небо, Уранометрија 2000.00, објектот припаѓа на групата означена со бројот 218; додека во Каталогот на основни ѕвезди (GSC) е групиран под бројот 27. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1201.
Томислав Шопов
Томислав Шопов (Струмица, 3 ноември 1939) — македонски диригент, музичар и педагог. Во текот на својата долга, полувековна кариера, Шопов има диригирано над илјада оперски и балетски претстави, како и симфониски и гала-концерти во земјата и странство, давајќи притоа клучен придонес кон кревањето на квалитетот на македонската музичка сцена и воспоставувањето и популаризацијата на значајни музички фестивали како Мајски оперски вечери и Охридско лето. Долгогодишен промотор на македонската култура, Шопов се смета за еден од најзначајните диригенти во историјата на македонската музика, како и за неуморен афирматор на аматерските и хорските ансамбли. Добитник е на многу меѓународни и национални награди, вклучително и највисокото државно признание за долгогодишни значајни остварувања во областа на културата и уметноста, наградата „11 октомври“, во 2006-та година.
1939-1960: Ран живот и образовение
Томислав Шопов е роден на 3 ноември 1939 година во Струмица. Основно музичко образование стекнува во родниот град, по што запишува средно музичко училиште во Скопје; го завршува со успех во 1959 година. Следната година, по повод 150-годишнината од раѓањето на Фредерик Шопен, го одржува својот прв целовечерен клавирски концерт.
1960-1969: Почеток на музичката кариера во Словенија
Во 1960-та година, Шопов заминува за Словенија, каде ги продолжува своите музички студии на љубљанската Музичка академија, на отсекот по диригирање во класата на професорот Данило Швара.
Уште како студент настапува со академскиот симфониски оркестар низ градовите од поранешна Југославија, а во 1962 година е избран и да настапува со Белградската филхармонија, како претставник од Љубљана. Во текот на наредните три години (1963-1965) работи како наставник и раководител со оркестарот во основното музичко училиште во љубљанската општина Бежиград. Во 1965-та дипломира од Музичката академија со операта Мадам Батерфлај од Џакомо Пучини.
По дипломирањето, останува во Љубљана и работи како диригент со шентвидскиот оркестар со кого освојува повеќе први награди на поранешните југословенски простори. Во 1967 година добива работа во основното музичко училиште во Трбовље, каде извршува двојна функција: директор и наставник по клавир и оркестар. Во меѓувреме, раководи и со познатиот аматерки мешан хор „Славчек“, со кого остварува гостувања во Бугарија, Австрија и Италија.
1969-1985: Прво враќање во Македонија – втемелувачки ангажмани
Во 1969 година, на покана на тогашното раководство при Македонскиот народен театар – и на инсистирање на композиторот, педагог и диригент Тома Прошев – Шопов се враќа во Македонија со задача да го подигне нивото на оперскиот хор, а подоцна и на оркестарот. Со прекини, останува да работи како диригент во Операта и Балетот при МНТ во текот на наредните 35 години, низ кои успева да постави и диригира повеќе од 30 оперски и балетски дела (дел од нив и премиерно), извршувајќи при тоа и низа други функции: ; Едновремено со својот ангажман во МНТ, во периодот меѓу 1974 и 1985 година, Шопов работи и како редовен професор по неколку предмети (хорско пеење, хорско диригирање и познавање на музички инструменти) на Вишата педагошка школа во Скопја. Во меѓувреме (1975-1976) заминува на специјализација во Италија, на Академијата Света Сесилија во Рим, една од најстарите музички институции во светот. Таму го усовршува диригентскиот занает под менторство на италијанскиот диригент Франко Ферара и добива ретка можност, иако студент, да настапува со симфонискиот оркестар на академијата. Благодарение на овие настапи, потоа е поканет да диригира три симфониски концерти со американскиот симфониски оркестар Санта Барбара од Калифорнија (во Рим, Амалфи и Минори).
По враќањето, Шопов реализира неколку концерти со Македонската филхармонија, меѓу кои како особено значаен се издвојува концертот посветен на Петар Илич Чајковски на 18 мај 1979-та година со Јован Колунџија како солист на виолина. Од 1980 до 1985 година, под уметничкото раководство на Томислав Шопов, се реализираат шест изданија на музичкиот фестивал за деца, Златно Славејче, вклучително и јубилејното десетто. Меѓу 1972 и 1985-та година, Шопов е ангажиран како диригент и на академскиот хор „Мирче Ацев“ од Скопје, а во 1984-та година, како диригент на камерниот ансамбл „Музика антиква“, дава значаен удел кон возобновувањето на македонската црковна музичка традиција. Истата година се јавува како диригент и на операта Трубадур на дваеесет и четвртото издание на Охридско лето.
Мајски оперски вечери
Томислав Шопов игра важна улога во востановувањето и промоцијата на најзначајниот македонски оперски фестивал, Мајските оперски вечери, чие прво издание датира од 9 мај 1972 година. Како што потоа ќе стане традиција, првите Мајски оперски вечери се отворени со „Триумфалната сцена“ од Вердиевата опера Аида, која е проследена со изведба на операта Цар Самуил од Кирил Македонски, под диригентската палка на Фимчо Муратовски и со хор подготвен од Томислав Шопов.
Во рамките на Мајските оперски вечери, Шопов се јавува во улогата на хор-мајстор во повеќе наврати, подготвувајќи го хорот за оперите Аида, Бал под маски, Боеми, Дон Карлос, Евгениј Онегин, Кнез Игор, Мадам Батерфлај, Набуко, Норма, Орфеј и Евридика, Палјачи, Продадена невеста, Разделба, Риголето, Русалка, Севилскиот бербер, Тоска, Травијата, Трубадур, Фауст, Отело и Цар Самуил. Во улога на диригент се јавува при изведбите на следниве опери: Илинден (1974), Травијата (1977, 1980, и 1990), Кузман Капидан (1981), Набуко (1982), Дон Карлос (1982 и 1983), Риголето (1984) и Цар Самуил (1990).
1985-1993: Турција: шеф-диригент во Анкара, Измир и Истанбул
Во 1985-та година, Шопов добива понуда да биде главен диригент на Државната опера во Анкара, функција што ја извршува до 1987-ма година. Во овој период, меѓу останатите, ги диригира оперите: Свадбата на Фигаро, Волшебната флејта, Љубовен напиток, Рита, Кавалерија Рустикана, Бал под маски. Потоа, во 1987-ма година, станува шеф-диригент на Операта во Измир каде премиерно поставува повеќе опери и балети меѓу кои и Веселите жени од Винзор, Љубовен напиток, Боеми и Тоска. Непосредно пред осамостојувањето на Македонија, Шопов кратко време работи со хорот на Македонската радио-телевизија (1989–1991), по што одново се враќа во Турција како главен диригент на Операта во Истанбул, каде ги поставува и диригира Моцартовиот Реквием, како и балетите Дон Кихот и Жизел.
1993: Второ враќање во Македонија
Во 1993-та година, Томислав Шопов се враќа по вторпат во Македонија и оттогаш извршува низа различни музички и педагошки функции.
Во периодот меѓу 1996-та и 1999-та година работи со хорското друштво „Кочо Рацин“ од Скопје. Истата година започнува да раководи со камерниот мешан аматерски хор „Франце Прешерн“ при истоименото словенечко здружение во Скопје – функција што ја извршува до денес.
Во 1995-та година, ги диригира балетите Бајадера и Валпургиска ноќ на Охридско лето. Наредната година, на истиот фестивал, го диригира и балетот Корсар, а во 1997-ма и 1998-ма година ги диригира оперите Кавалерија Рустикана и Севилскиот бербер. Пет години подоцна, на 25 февруари 2003-та година, на сцената на Македонскиот народен театар, обележани се триесет и пет години уметничка дејност на Томислав Шопов со изведбата на Набуко, под негова диригентска палка, a во режија на Огнан Драганов и со Борис Трајанов во насловната улога. Само неколку месеци подоцна, со успех диригира на јубилејната прослава по повод стогодишнината од Илинденското востание.
Во текот на целиот овој период, Шопов извршува и низа педагошки ангажмани. Од 1999-та година па натаму, хонорарно ги предава предметите корепетиција, оперско студио и музички форми на Државниот универзитет во Тетово, а од 2007-ма година па сè до денес работи како хонорарен професор по оркестар, хор и оперско студио на Факултетот за музичка уметност при Универзитетот „Гоце Делчев“ во Штип, каде се јавува и како главен иницијатор за формирањето на меѓуфакултетски универзитетски хор. Истиот, под негово диригентсво, го остварува својот дебитантски настап на 5 мај 2013-та година во уметничката галерија Безистен во Штип. Меѓу 2003-та и 2011-та година, како визитинг професор, Шопов ја создава првата класа по оркестарско диригирање во Приштина. Во меѓувреме, активно диригира и со косовскиот Филхармониски оркестар со кој, во 2009-та година, ја реализира операта Рита.
На 2 ноември 2016-та година, Македонската опера и балет приредува јубилеен гала-концерт по повод 50 години уметничка дејност на Томислав Шопов. На концертот, режиран од Трајко Јордановски, настапуваат академскиот хор „Мирче Ацев“ и камерните хорови „Франце Прешерн“ и „Моис Хасон“, а како диригенти, покрај Шопов, се јавуваат Андреј Наунов, Иван Еминовиќ и Бисера Чадловска.
Меѓународна афирмација на македонската култура
Како шеф-диригент на три оперски куќи во Турција и чест гостин на меѓународни музички фестивали, Томислав Шопов игра значајна улога во афирмацијата на македонската култура, поставувајќи музичко-сценски дела од македонските композитори Кирил Македонски, Трајко Прокопиев, Ристо Аврамовски, Димитрије Бужаровски, Сотир Голабовски и Глигор Смокварски во земјата и во странство. Меѓу останатите, Шопов се јавува во улога на диригент, пијанист (корепетитор) и/или хор-мајстор при поставката на следниве неколку дела:
Покрај максималната ангажираност како оперски диригент, Шопов одржува и низа симфониски концерти во Белград, Загреб, Љубљана, Трст, Рим, Амалфи, Измир, Истанбул и Франкфурт.
Нинтендо ДС
Нинтендо ДС (анг. Nintendo DS) е преносна играчка конзола изаработена од Nintendo. Почна да се продава во Северна Америка на 21 ноември 2004 година. Има два дисплеи од кои едниот чувствителен на допир. Според Нинтендо, DS стои за "Developers' System" или "Dual Screen". Конзолата има вграден микрофон и можност за безжична врска.
Тоа е "предок" на Нинтендо ДСи,Нинтендо 2ДС и Нинтендо 3ДС
Попознатите игри за Nintendo DS се:
Mario Kart DS(Марио Карт ДС)
Pokemon White 2(Покемон Бело 2)
New Super Mario Brothers(Нови Супер Марио Браќа)
Animal Crossing(Животинско Поминување)
Pokemon Platnium(Покемон Платниум)
Nintendogs(Нинтендкучиња)
Минерал
Минерал — соединение на два или повеќе елементи, а може да се јават и како поединечни елементи (злато, сулфур, бакар и др). Минералите ги проучува минералогијата.
Историјат
Уште во праисториско време минералите го привлекле вниманието на човекот. Праисторискиот човек ги одбирал парчињата кремен што можел да ги употребува како секира, нож или врв за копје. Значењето на минералите растело паралелно со развитокот на материјалната култура на човекот. Најстариот запис за минералите е расправата „За камењата“ од грчкиот учен Теофраст (321 — 286 година п.н.е.). Во ова свое дело тој наведува 16 различни видови минерали кои ги дели на камења, метали и земја. Особено внимание тој посветува на нивното практично значење, па затоа неговото дело е окарактеризирано и како „стопанска минералогија“. Минералогијата е наука за минералите. Таа започнува да се развива во времето на ренесансата, особено со работата на германскиот учен Георгиј Агрикола.
Состав на Земјината кора
За да се определи составот на карпите, треба да се одредат минералните видови од кои се составени, како и нивните количински односи. За објаснување на процесите на создавање на карпите, како и за класификацијата на самите карпи е неопходно темелно и комплексно да се познаваат минералите од кои се изградени. Земјината кора е изградена од елементи со минерално потекло кои се производ на природните хемиски реакции. Тие се главно од неорганско потекло, настанати по пат на геохемиски процеси од материјалот што е врзан непосредно за Земјината кора. Со учество на биохемиските процеси настануваат минерални тела со органско потекло — биолити (јаглен, органоген варовник итн.). На површината на Земјината кора се среќаваат и такви тела што се со потекло од меѓупланетарниот простор. Тоа се метеоритите, односно минерални тела со вселенско потекло.
Константин (филм)
Константин (англиски: Constantine) — американско-германски филм од 2005 година, во режија на Френсис Лоренс. Главните улоги ги толкуваат: Кијану Ривс, Рејчел Вајз и Тилда Свинтон.
Содржина
Џон Константин (го игра Ривс) го поминал патот до пеколот и назад. Тој е роден со посебна дарба да распознава полуангели и демони кои живеат на Земјата во човечки облик. Како млад, тој извршил самоубиство и знае дека по смртта ќе оди во пеколот. Воскреснат против својата волја, Константин е вратен во светот на живите и скита низ Земјата, надевајќи се дека поради своите добри дела ќе оди во рајот. Нему му приоѓа детективот Ангела Додсон (ја игра Вајз) која бара помош од него за да докаже дека смртта на нејзината сестра-близначка не било самоубиство. Истражувајќи ја нејзината смрт, тој дознава дека демоните сакаат да навлезат во човечкиот свет и во борбата против нив, тој директно се соочува со Сатаната.
ГИГН специјална единица
Интервентна група на Националната жандармерија (Groupe d'intervention de la Gendarmerie nationale- GIGN ) е елитна полициски тактичка единица на француската Национална Жандармерија. на Своите мисии вклучуваат контра-тероризмот, спасување заложници, надзор на националните закани, заштита на владини претставници, и таргетирање на организираниот криминал.
ГИГН е основана во 1974 година по Минхенскиот масакар. Создаден првично како релативно мала тактичка единица специјализирана за заложнички ситуации, оттогаш прерасна во сила од скоро 400 членови, со проширени надлежности. ГИГН извршува акции на француската територија со националните полициски единици.
ГИГН е со седиште во Версалес-Сатори во близина на Париз. Иако поголемиот дел од своите операции се одржани во Франција, единицата, како компонента на француските вооружени сили, може да работат насекаде во светот. Многу од нејзините мисии се тајни, и членовите не смеат да бидат јавно фотографирани. Уште од своето формирање, ГИГН е вклучена во над 1,800 мисии и има спасено повеќе од 600 заложници, што ја прави едена од повеќето искусни контра-терористички единици во светот.
Единицата дојде во важност по својот успешен напад врз еден киднапиран Air France лет во Марсеј Маригнан аеродромот во декември 1994 година.
Историја
ГИГН е формирана во Маизонс-Алфорт (во близина на Париз) во 1973 година во пресрет на минхенскиот масакар и други помалку познати настани во Франција. Првично име ЕКРИ (Équipe Commando Régionale d’intervention or Regional Commando Tactical Team), стана оперативна во март 1974 година, под команда на тогаш-поручник Христијан Проту и ја изврши својата прва мисија десет дена подоцна. Друга единица, под име ГИГН, беше создадена истовремено во рамките на Жандармерија падобранска ескадрила во Монт-де-Марсан во југозападна Франција, двете единици беа споени под командата Проту во 1976 година и го усвои името ГИГН. ГИГН од 15 на почетокот се зголеми сè до 120 членови во 2005 г. ГИГН се пресели во Версалес-Сатори во 1982 година.
Во 1984 година, таа стана полиска тактичка единица на поголема организација наречена ГСИГН (Groupement de sécurité et d'intervention de la Gendarmerie nationale), заедно со ЕПИГН (Escadron Parachutiste d'Intervention de la Gendarmerie Nationale), ГСПР (Groupe de sécurité de la présidence de la République) и ГИСА (groupe d'instruction et de sécurité des activités)-специјализиран центар за обука.
На 1 септември 2007 година, голема реорганизација се одржа. Во ефект, ГСИГН беше преименувана ГИГН и нејзиниот поранешен компоненти (оригиналните ГИГН, ЕПИГН, ГСПР и ГИСА) станаа "сили" на новиот ГИГН кој сега достигна вкупно дополнување на 380 оператори.
Повеќе од едноставно преименување, новата организација се насочи кон: Во 2009 година, Жандармеријата, додека сè уште била дел од француските Вооружени Сили, беше во прилог на Министерството за внатрешни работи, кои веќе ја надгледувал Националната Полиција. Соодветните области на одговорност на секоја сила не се променија, меѓутоа Полицијата веќе имаше примарна одговорност за главните градови и големите урбани средини, додека Жандармерија беше задолжена за помалите градови, руралните средини како и специфични воени мисии. Под новата командна структура, ГИГН се уште може да се вклучат во воени операции и надвор од Франција поради нивната воена состојба.
Координација помеѓу ГИГН и РАИД, националниот полициски елитен тим, се постапува од страна на заедничка организација наречена Укофи (Unité de coordination des forces d’intervention). "Водач/следбеник" протокол е основан за користење кога и двете единици треба да бидат ангажирани заеднички, раководство припаѓа на единицата која оперира во својата примарна област на одговорност.
Од своето создавање, групата има учествувано во над 1800 операции, ослободила преку 600 заложници и уапсила над 1500 осомничени, загубила два члена, убиени во акција и седум за време на обука. Двата фатални случаи во акција се десиле кога се занимавале со вооружени пореметени лица.
Операции
ГИГН известува директно до генералниот директор на Националната жандармерија (ДГГН), односно началникот на Генерал штабот на жандармеријата кој за возврат известува директно до Министерството за внатрешни работи. ДГГН може да преземе одговорност во голема криза; сепак, повеќето од секојдневните мисии се спроведуваат во поддршка на локалните единици на Одделенската жандармерија. ГИГН е исто така член на Европската мрежа АТЛАС, неформална асоцијација составена од специјални полициски единици на 28 држави на Европската унија.
Некои од најпознатите операции на ГИГН се:
- Планирање на ослободувањето на дипломатите од француската амбасада во Сан Салвадор во 1979 година (киднаперите се предадоа пред нападот).
- Ослободување на 229 патници и членови на екипажот од авионот "Ер Франс" 8969 во Марсеј во декември 1994 година. Авионот бил киднапиран од четворица терористи на ГИА кои биле застрелани за време на нападот. Тројца патници биле погубени за време на преговорите со алжирската влада пред авионот да му биде дозволено да замине од Алжир, но нападот не резултираше со понатамошно губење на животот на патниците и екипажот, по цена од 25 повредени лица (13 патници, 3 авиони и 9 ГИГН). Мисијата доби широка покриеност бидејќи каналите за вести го емитуваат нападот во живо.
Пелистерски каранфил
Пелистерски или полегнат каранфил (Dianthus myrtinervius) — вид каранфил карактеристичен за Македонија, Албанија и Грција. Пелистерскиот каранфил претпочита добро исцедена неутрална до алкална почва, може да се одгледува во каменити градини, подигнати леи или покрај патеки.
ГИГН специјална единица
Операции
- Апсење на 6 сомалиски пирати и обновување на дел од откупот, откако се осигура дека заложниците на луксузниот јахт на Ле Понент биле ослободени на брегот на Пунтланд во Сомалија, во Аденскиот Залив. Заедно со француските командоси маринци (морнарички командоси) во април 2008 година.
Пелистерски каранфил
Подвидови
Само еден подвид во моментов се смета за валиден. Истиот е прилично џуџест и формира групи.
ГИГН специјална единица
Селекција и обука
Кандидатите преземаа еднонеделен предизборски скрининг, за оние што се прифатени, со програма за обука од четиринаесет месеци која вклучува стрелање (пукање), стрелање на голема дистанца (често се смета за едно од најдобрите стрелачки школи во светот), воздушен курс и борбена обука. Менталната способност и самоконтролата се важни во прилог на физичката сила. Како и за повеќето специјални сили, обуката е стресна со висока стапка на отпуштање, особено во почетната фаза - само 7-8% од волонтерите го прават тоа преку процесот на обука.
Вредности
Иако ГИГН е дел од француската војска тие се распоредени и во надворешни борбени зони, таа е првенствено центрирана во Франција, ангажирајќи во мировните операции како специјална полициска сила. Почитувањето на човечкиот живот и огнената дисциплина отсекогаш биле подучувани кај членовите од групата уште од почетокот, и секој нов член традиционално се издава со 3607 револвер како потсетник на овие вредности.
ГИГН во уметноста
- Книгата "Phoenix in flames"
- Филмовите: L'Assaut, L'Orde et la Morale и во The island
- Игрите: Tom Clancy's Rainbow Six Lockdown/Siege, Hostages, SOCOM, Battlefield 3, Modern strike и многу други.
Список на државни водачи во 1504 година
Ова е список на државни водачи во 504 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Градина (Режановце)
Градина — археолошко наоѓалиште во кумановското село Режановце. Претставува утврдена населба од железното време.
На 200 м од селската црква „Св. Јован Опсечен“, покрај патот за Куманово, во нивата Висока Градина се среќаваат фрагменти од керамички садови со груба фактура. Доминантната положба на наоѓалиштето укажува на постоење на утврдена населба.
Баница (појаснување)
Поимот Баница може да означува:
Географија:
Јадење:
IC 380
IC 380 — галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 380 се споменува и како ESO 142-25, AM 1931-610, IRAS 19316-6108.
Откривање
Објектот е откриен на 14 август 1901 година од страна на Делајл Стјуарт.
Податоци од набљудување
Според морфолошката класификација на галаксиите, IC 380 е од видот Sm. Видливиот сјај со голо око изнесува 13 mag, а оној во рамките на интервалот од минималната до максималната честота 13,6 mag, додека површинскиот сјај изнесува 13 m/лм2. IC 380 има привидни димензии од 1,1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 36 м 2,4 с, а неговата деклинација, односно висината на лакот на тој агол, -61° 1' 41". Положбениот агол на објектот е во износ од 76°.
Други поделби
Проучување на IC 380 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 63398.
Преспански клен
Преспански клен (Squalius prespensis) е вид слатководна риба од семејството Ципириниди, кој расте до 25 см.. Првично бил опишан како подвид на европски клен.
Преспанскиот клен е ендемичен вид риба во сливот на Преспанското Езеро, поделен помеѓу Албанија, Грција и Северна Македонија. Изобилува во рамките на ограниченото живеалиште и се чини дека се зголемил во изобилство во последните неколку години. Сепак, тоа е потенцијално загрозен вид од прекумерен риболов, екстракција на вода и загадување.
Опис и распространетост
Телото на преспанскиот клен е вретенесто, покриено со крупни лушпи кои на рабовите се потемни па целото тело поприма мрежест изглед, Оваа особина е многу поизразено кај повозрасните единки. Попречниот пресек на телото е скоро цилиндричен. Грбната страна на телото е темнозелена, страните се сивкастожолти до сребренести, а стомачната страна е сребрено бела. Перките се со посветла или потемна нијанса на темносива боја. Градните перки се портокалови, а стомачните и аналната црвеникави. Главата е голема, широка, устата е терминална и голема. Врвот на горната усна е скоро на висина на средината на очите.
Основни биолошки одлики
Половата зрелост кај машките претставници на преспанскиот клен настапува и во втората година (најчесто во третата година од животот), додека пак кај женската популација една година подоцна. Кленот во Преспанското Езеро се мрести од април до јуни обично на каменеста подлога. Мрестот е порционен. Плодноста на женките изнесува меѓу 100 000 и 200 000 ситни јајца. Пречник на икрата се движи од 0,7 мм до 1,5 мм во зависност од количината на исфрлена икра. Икрата има леплив слој и се прилепува за подлогата. Развојот на ембрионите во јајцата трае околу една седмица. Преспанскиот клен е ендемичен вид карактеристичен само за Преспанското Езеро и водите кои се притоки на езерото. Максималната должина на кленот изнесува 80 см, а масата 4 кг. Животниот век на кленот е околу 20 години. Кленот добро поднесува варирање на температурата на водата, па затоа се среќава и во студени води на притоките на Преспанското Езеро како и во самото езеро. Живее во мали јата, особено помладите единки, кои се среќаваат при површината на водата. Со староста кленовите се повеќе живеат поединечно и тоа помалку или повеќе има постојани места (под корења, вирови, водени препреки и др.). Кленот се храни скоро со секаква храна (растителна и животинска): инсекти и нивни ларви, црви, ракови, мекотели, рибја икра, други риби, жаби и др. Постарите единки се повеќе грабливи.
Значење
Месото на кленот е доста вкусно иако има ситни коски. Ценет објект е на рекреативните риболовци.
Хлодовик III
Хлодовик III е крал на Франките од Австразија од 675 до 676.
Роден околу 670, за него се мисли дека му бил син на Хлотар III, но впрочем веројатно обичен измамник кој го измислил Еброин. Во 675, после убиството на кралот Хилдерик II, Неустријците и Бургондите за крал го прогласиле Теодорих III. Австразијците и поранешниот мајордом на палатата Еброин, тргнати од власт, за крал на Австразија го прогласиле, младиот Хлодовик, едно петгодишно дете. Гледајќи дека нема голема поддршка, Еброин се откажува од идејата да го поддржува Хлодовик во замена да стане мајордом на палатата на Неустрија. Хлодовик III бил симнат од престолот. Најверојатно бил однесен во манастир каде починал. Датумот на неговата смрт не е познат.
Извори
- "Животот на Св.Леже владиката од Отен" (vers 680) :
Pixies
The Pixies ― американска рок група основана во 1986 година, во Бостон. До 2013 година, членови на групата биле Блек Френсис (вокал, ритам гитара, текстописец), Џои Сантијаго (гитара), Ким Дил (бас, вокал) и Дејвид Ловеринг (тапани). Во 1993 година, членовите се скарале и групата се распаднала; повторно се обединиле во 2004 година. По заминувањето на Дил во 2013 година, Pixies за своите турнеи како басист ја ангажирале Ким Шатак; истата година таа била заменета со Паз Ленчатин, која станала постојан член во 2016 година.
Pixies се поврзуваат со алтернативниот рок бум од 1990-тите и обично нивната музика има панк рок и сурф рок елементи. Нивната музика е позната и по динамичните „гласно-тивко-гласно“ промени и структурата на песната. Френсис е главен текстописец за Pixies; неговите стихови често имаат невообичаена тематика како вонземјани, инцест и библиско насилство. Бендот имал скромна популарност во САД, но бил многу поуспешен во Европа. Нивниот поп звук влијаел врз групи како: Нирвана, Radiohead, Smashing Pumpkins и Weezer. Популарноста на Pixies растела во годините по нивното распаѓање, што довело до нивно повторно обединување во 2004 година, распродадени светски турнеи и уште четири нови албуми: Indie Cindy (2014), Head Carrier (2016), Beneath the Eyrie (2019) и Doggerel (2022).
ЛГБТ права во Пакистан
Скоро и да нема ЛГБТ права во Пакистан. Од 6 октомври 1860 година нелегално е да се учествува во хомосексуални акти (сексуален контакт со лице од ист пол). За разлика од соседната земја Индија, овој закон сè уште не е укинат. Хомосексуалноста, исто така, се смета за табу во Пакистан. Главните религии во Пакистан не ја одобруваат хомосексуалноста. Поради ова, многу луѓе во земјата се против хомосексуалноста и другите форми на алтернативна сексуална ориентација. Пакистан е официјално Исламска Република. Сепак, во реалноста, Пакистан е во голема мера секуларна (не-религиозна) земја. Тоа главно се англосаксонските закони кои се наследени од Британците. Сè повеќе и повеќе, постојат трендови (или шеми) на либерализација (станува полиберален) во земјата. Глобализацијата и општествена толеранција, исто така, се зголемува.
Уставот на Пакистан не е конкретно споменат сексуална ориентација или родов идентитет. Постојат одредени делови во Уставот, што може да влијае на правата на ЛГБТ пакистански државјани.
Светлината од минатото
Светлината од минатото (англиски: Everything is Illuminated) е американски филм од 2005 година, во режија на Лив Шрејбер. Главните улоги ги толкуваат: Илајџа Вуд и Јуџин Хаз.
Содржина
Џонатан (го игра Вуд) е млад човек ја бара жената која го спасила неговиот дедо во едно мало гратче во Украина, уништено од нацистите. Тој има само фотографија и слика од селото. Во Одеса, тој изнајмува туристички водич и заедно со него и неговиот внук Алекс (го игра Хаз), во еден стар автомобил, тргнува да го бара селото. Неговото патување да ја открие семејната историја се претвора во смеса од бројни откровенија - значењето на семејното наследство, Холокаустот, природата на тајните, значењето на пријателството и љубовта.
Претседател на Унгарија
Претседателот на Република Унгарија ( Magyarország köztársasági elnöke Magyarország köztársasági elnöke Magyarország köztársasági elnöke Magyarország köztársasági elnöke, Államelnök или államfő ) е шеф на Унгарија. Канцеларијата има голема церемонијална улога ( фигура ), но исто така може да стави вето на закон или да испрати законодавство до Уставниот суд за преглед. Повеќето други извршни овластувања, како што се изборот на владини министри и водечките законодавни иницијативи, наместо тоа, се наоѓаат во канцеларијата на премиерот.
Сегашниот претседател на Републиката е Јанос Адер, кој ја презеде функцијата на 10 мај 2012 година.
Претседателски избори
Уставот на Унгарија предвидува дека Националното собрание ( Országgyűlés ) го избира претседателот на Републиката за период од пет години, кој може да се обновува само еднаш.
Услов за кандидатура
Според член 10 (2), секој унгарски државјанин на возраст од најмалку 35 години може да биде избран за претседател.
Изборен процес
Претседателските избори, кои ги повика претседателот на националното собрание, мора да се одржуваат помеѓу 30 и 60 дена пред истекот на мандатот на актуелниот претседател, или во рок од 30 дена, ако канцеларијата е испразнета. Уставот наведува дека кандидатурата мора да биде "предложена во писмена форма од страна на најмалку една петтина од членовите на националното собрание". Тие се доставуваат до претседателот на националното собрание пред гласањето. Член на националното собрание може да номинира само еден кандидат.
Тајното гласање мора да биде завршено најмногу два последователни дена. Во првиот круг, ако еден од кандидатите добие повеќе од 2/3 од гласовите на сите членови на Народното собрание, се избира кандидатот.
Заклетва на должност
Според членот 11 (6), претседателот на Републиката мора да положи заклетва пред Националното собрание.
Заклетвата е како што следува:Én, [name of the person] fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; [name of the function] tisztségemet a magyar nemzet javára gyakorolom. [And, according to the conviction of the one who takes the oath] Isten engem úgy segéljen! <blockquote class="templatequote"> Јас [ име на личноста ], се заколнам дека сум верен на Унгарија и нејзиниот Устав, да ги почитувам и да ги спроведувам неговите законски правила од други; Ќе ја извршувам мојата функција како [ име на функцијата ] за доброто на унгарската нација. [ И, според убедувањето на оној што ќе ја положи заклетвата ] Да ми помогне Бог!
Компетенции и прерогативи
Според Уставот, "Шефот на државата на Унгарија е претседател на Републиката кој го изразува единството на нацијата и го надгледува демократското функционирање на државните институции". Врховен командант на Унгарските сили за одбрана, тој "ја претставува Унгарија", "може да учествува на седниците на Народното собрание и да се повлече", "иницира закони" или национален референдум. Утврдува датумот на избори, учествува во "одлуки во врска со одделни правни состојби" (воена состојба, вонредна состојба, вонредна состојба ...), го свикува Националното собрание по изборите, може да го распушти, да ја провери усогласеноста на законот со Уставен суд.
Тој "ги предлага имињата на премиерот, претседателот на Curia, главниот јавен обвинител и комесарот за фундаментални права", единствениот предлагач на судии и претседателот на буџетскиот совет. Со "потпис на член на владата", тој ги назначува министрите, претседателот на Народната банка, шефовите на независни регулаторни субјекти, универзитетски професори, генерали, мандати амбасадори и универзитетски ректори "," доделува украси, награди и титули ". Но, може да ги одбие овие назначувања "ако законските услови не се исполнети или ако заснованата основа заклучи дека ќе има сериозно нарушување на демократското функционирање на државните институции".
Исто така, со согласност на владата, "го остварува правото на поединечно помилување", "одлучува за прашања за организирање на територијата" и "случаи во врска со стекнувањето и одземањето на државјанството".
Имунитет и отстранување од функцијата
Според член 12 од Уставот, "Претседателот на Републиката е неповреден". Како резултат на тоа, сите кривични постапки против него може да се случат само по завршувањето на нивниот мандат.
Ако Судот утврди одговорност на претседателот, претседателот ќе биде отстранет од функцијата.
Прекинување на мандатот и неспособноста
Според член 12 (3), мандатот на претседателот на Републиката завршува:
Според член 12 (4), националното собрание мора да одлучи со мнозинство од 2/3 од сите свои членови да одлучи за неспособноста на претседателот на Републиката да ги извршува своите обврски повеќе од 90 дена.
Отсуство (привремена неспособност)
Според членот 14 (1), ако претседателот на Републиката е привремено неспособен да ги извршува своите функции и овластувања, тоа го врши претседателот на националното собрание (кој не може да ги делегира на своите заменици и кој е заменет во своите должности од страна на потпретседателот на Народното собрание до крајот на неспособноста на претседателот.
Според член 14 (2), привремената неспособност на претседателот на Републиката ја утврдува Националното собрание на предлог на самиот претседател, Владата или член на националното собрание.
Живеат поранешни претседатели
Постојат трi поранешни претседатели што живеат на Унгарија:
Falling in Reverse
Falling in Reverse е американска рок група со седиште во Лас Вегас, Невада, која е формирана во 2008 година од главниот вокал Рони Радке, додека тој бил во затвор. Оригиналното име на бендот било „From Behind These Walls“, но брзо било преименувано во „Falling in Reverse“ веднаш по формирањето. Тие во моментов имаат потпишано со „Епитаф рекордс“.
Бендот во моментов го води водечкиот вокалист Радке, заедно со гитаристите Макс Георгиев и Кристијан Томпсон и басистот Вес Хортон III. Групата го издала својот деби-албум The Drug in Me Is You, на 26 јули 2011 година, кој се искачил на 19 место на Билборд 200, продавајќи 18 000 примероци во првата недела. На 17 декември 2019 година, албумот бил награден со злато од RIAA, еквивалентен на 500.000 продадени примероци. Вториот студиски албум на групата, Fashioningly Late, бил објавен на 18 јуни 2013 година, кој се искачи на 17 место на Билборд 200. Бендот го издал својот трет албум Just Like You на 24 февруари 2015 година. Coming Home,нивниот последен албум, бил објавен на 7 април 2017 година.
The Drug in Me Is You и record deal(2010–2012)
Во јануари 2010 година, бендот започнал да снима за прв пат. Групата на 20 декември објавила дека ќе замине во Орландо, Флорида, за да сними целосен деби албум во период од два месеци со датум на издавање на првиот квартал од 2011 година. Бендот исто така потврдил дека пријателот на Радке, Мајкл Баскет, кој работел на албумот на Блестхаул, Витнес и Радке, на дебито на Escape the Fate, Dying Is Your Latest Fashion, ќе работи на албумот. Наскоро било потврдено дека бендот е потпишан со Epitaph Records, поранешната издавачка куќа на Радке со Escape the Fate, а бендот го издал својот деби албум во 2011 година. Албумот беше насловен The Drug in Me Is You и бил закажан за датум на издавање на 26 јули 2011 година,со нарачки пред почетокот на 7 јуни. Единаесетте списоци со песни биле објавени набргу потоа. Со помош на извршниот продуцент Мајкл „Елвис“ Баскет, миксот и следењето на албумот завршиле на 2 април 2011 година. Албумот ги создал сингловите "Raised by Wolves" и "The Drug in Me Is You".Првиот музички спот на групата бил објавен за „The Drug in Me Is You“ на 28 јуни 2011 година и бил рекламиран од The New York Post една недела пред објавувањето на албумот. Албумот бил емитуван преку веб-страницата на бендот на 15 јули. The Drug in Me Is You издадена во Соединетите држави на 26 јули 2011 година со претежно мешани критики, но успеала да продаде 18 000 примероци во својата прва недела во САД топ листата на бројот 19 на Билборд 200. Третиот сингл, „Јас не сум вампир“, бил објавен неколку месеци по објавувањето на албумот на 24 октомври со придружно музичко видео со Џефри Стар, кое содржи сатирична тема на славната рехабилитација и достигнало над еден милион прегледи за три дена.
Песните за деби албумот биле напишани од Радке за време на неговиот престој во затвор. Водечкиот вокал Рони Радке честопати го нарекувал албумот како запис за раскинување, но со бенд, а не со девојче. Радке изјавил, „Би размислувал цел ден, со денови и денови, за тоа што луѓето би сакале да слушнат. Јас ќе го расечев мојот стар албум и ќе ги прочитав сите писмана фановите и причините зошто тие го сакаа мојот бенд и зошто го слушаа. И пишував за тоа, но на различни начини. Не знам зошто овие деца ги сакаат трагедиите за кои пишувам. Претпоставувам дека можат да се поврзат со тоа“.
Fashionably Late и Bury the Hatchet турнејата (2012–2014)
Вокалистот Рони Радке навестувал на Твитер дека групата работи на вториот албум на бендот, со твитови од типот „Вие момци не разбирате колку светлосни години е мојот следен албум од последниот“. Тој и неговиот колега од групата Рон Фикаро објавиле свои слики во студиото со Рајан Огрен кои работеле на нова музика. Рони изјавил малку за новиот албум за Маршал музичките вести. Тој изјавил „Последниот запис беше толку одмаздоубив, горчлив и лукав затоа сите се прашуваат за што ќе пеам следно. И, едноставно не сум подготвен да ги известам луѓето. Жал ми е. Кога луѓето ќе ги слушнат новите работи, ви ветувам дека ќе го изгубат разумот. Светлосни години пред мојот последен албум. Компонираме нови песни во моментов, додека зборуваме, и ти велам,луѓето сериозно ќе го изгубат умот“. За време на настапот на бендот на Dirt Fest 2012 во Birch Run Michigan, Радке и соопштил на публиката дека тоа ќе биде последното шоу на групата пред да се врати во студиото за вториот албум на групата. Рони,исто така, во едно интервју изјавил дека бендот ќе биде во студиото кон крајот на 2012 година со демо, и се надева на порано издание во 2013 година."
Just Like You и заминување на Џеки Винсент (2014–2016)
Во интервју за MTV, Радке изјавил дека следниот албум нема да личи на синглот Alone од Fashionably Late, бидејќи нема рапувања низ целиот албум, тој изјавил дека е потежок и ќе содржи повеќе крикови, придвижувајќи ја страста за рапување во неговата соло кариера. Радке објаснил во друго интервју дека третиот албум ќе биде повеќе како „продолжение“ на албумот „Escape the Fate“, Dying Is Your Last Fashion и има за цел да биде носталгичен за луѓето кои оттогаш биле обожаватели на бендот.
Во август било објавено дека бендот ќе ги поддржува Black Veil Brides на нивната главна турнеја низ Америка во текот на октомври и ноември наречен „The Black Mass“ и исто така ќе биде поддржан од Set It Off и Драмски клуб. На 6 октомври 2014 година, еден месец пред да започне турнејата Black Mass, било објавено дека Макс Грин го напуштил бендот поради лични проблеми кои не биле поврзани со бендот. Заминувањето било пријателско.
На 17 февруари 2015 година бил објавен целосен тек на албумот Just Like You, една недела пред закажаното издавање на албумот. На 24 февруари 2015 година, Just Like You бил објавен како што било планирано, заедно со музичко видео за песната Just Like You.
На 16 март 2015 година, Falling in Reverse објавил американска турнеја наречена Циркус со три прстени на Рони Радке. Турнејата имала три чина: настап со отворање на групата Ghost Town, потоа Falling in Reverse изведувајќи го целиот албум Dying Is Your Last Fashion од деновите на Радке во Escape the Fate, проследено со Falling in Reverse со изведување на оригинални песни. Турнејата траела од 24 април до 6 јуни.
Членови на бендот
Current members
Current touring members
Толфа
Толфа е град и општина во Метрополитен Рим, во регионот Лацио во централна Италија.
Тој е главниот центар во Монти дела Толфа, изумрена вулканска група помеѓу Чивитавекија и езерото Брачано.
Историја
Градот со средновековно потекло во орбитата на Витербо, бил преземен во Папската Држава и најпрво доделен на семејството Капоки, а потоа и на римските благородници Лудовико и Пјетро Франгипани кои ја заградиле заедницата. Толфа постигнала ненадејна важност по откривањето во 1461 година на големи наоѓалишта на алунит, изворот на стипса, со што директната контрола била преземена, по некои конфронтации со Франгипаните, од страна на Камера Апостолика. Стипсата била суштинска материја во текстилната индустрија, која била централна за доцносредновековната и раната модерна италијанска економија. Претходно, единствените залихи на стипса се увезувале од Исток, од извори контролирани од Турците Османлии, преку Венеција, кои многу профитирале. Одеднаш, монополот на стипса се префрлил на Папството, кое ја контролирал Толфа; Папата Пиј II ја ставил неговата дистрибуција единствено во рацете на Медичи, со експлицитна мисла дека приходот од овој монопол треба да биде посветен на христијанската res publica бидејќи неверниот Турчин, воодушевен од неговите победи, се заканувал да го проголта христијанскиот свет. Подоцна, монополот во екстракција на стипса во Толфа преминал како папски подарок на Агостино Чиги.
Во 1530 година, папата Климент VII му доделил статус на италијанска комуна Толфа, која ги надминала нејзините средновековни ѕидини. Во подоцнежните времиња, Толфа продолжила да се поддржува со екстракција на стипса. Во близина на рудникот е изградено работничкото село Алумиер; таа станала автономна комуна во 1826 година.
Список на државни водачи во 496 година
Ова е список на државни водачи во 96 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Субраманијан Чандрасекар
Субраманијан Чандрасекар (சுப்பிரமணியன் சந்திரசேகர்; – ), — индиски астрофизичар роден во Лахор кој, заедно со Вилијам Фаулер, во 1983 бил награден со Нобелова награда за физика поради неговата математичка теорија за црните дупки, која а клучно откритие што довело до моментално прифатената теорија на подоцнежните развојни фази на масивните ѕвезди. Чандрасекаровата граница е именувана во негова чест.